Diari Oficial de la Generalitat Valenciana


Sumari del DOGV 812, del 27-04-1988 (1988/810990)

ACORD de 12 d'abril de 1988, del Consell de la Generalitat Valenciana, pel qual s'aprova la modificació dels Estatuts del Consell de Col.legis Oficials d'Aparelladors i Arquitectes Tècnics de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   812

Data del DOGV
:   27-04-1988

Secció del DOGV
:   ALTRES DISPOSICIONS

Número del document
:   1988/810990


Data del document
:   12-04-1988

Organisme emissor
:   Conselleria d'Administració Pública

Tipus de document
:   Acord

Anàlisi jurídica

Acord de 12 d'abril de 1988, del Consell de la Generalitat Valenciana, pel qual s'aprova la modificació dels Estatuts del Consell de Col.legis Oficials d'Aparelladors i Arquitectes Tècnics de la Comunitat Valenciana.  
El Govern Valencià, en sessió celebrada el dia 12 d'abril de 1988, va adoptar, entre altres, l'Acord següent:  
Amb data 21 d'abril de 1986 el Consell de la Generalitat Valenciana va aprovar els Estatuts del Consell de Col·legis Oficials d'Aparelladors i Arquitectes Tècnics de la Comunitat Valenciana (DOGV nº 383, de 30 de maig).  
Dits Estatuts han sofert una modificació en alguns punts de l'articulat per acord adoptat per la Junta de Govern del Consell, de data 5 de desembre de 1987, acord que també va sol·licitar l'aprovació per la Generalitat Valenciana de dita modificació.  
En virtut del que estableix l'article 31.22 de la Llei Orgànica 5/1982, d?1 de juliol, per la qual s'aprova l?Estatut d?autonomia de la Comunitat Valenciana, que reconeix competència exclusiva a la Generalitat Valenciana en matèria de Col·legis Professionals i exercici de les professions titulades, sense perjudici del que disposen els articles 36 i 139 de la Constitució.  
Atesa la competència que l'article 25 de la Llei 5/1983, de 30 de desembre, de Govern Valencià, atribueix al Consell de la Generalitat Valenciana sobre l?exercici de les competències estatutàries i legals de caràcter executiu i reglamentari atribuïdes ala Generalitat Valenciana i que no estiguen expressament atribuïdes a altres òrgans o Institucions d'aquesta.  
Per tot açò, i a proposta del Conseller d'Obres Públiques, Urbanisme i Transports, s'acorda:  
Aprovar les modificacions dels Estatuts del Consell de Col·legis Oficials d'Aparelladors i Arquitectes Tècnics de la Comunitat Valenciana, publicats en el DOGV nº 384, de 30 de maig de 1986, de conformitat amb l'acord amb Resolució de la Junta de Govern de data 5 de desembre de 1987, quedant aquests redactats, després de la modificació, de la forma exposada en l'annex que s'acompanya.  
València, 12 d'abril de 1988.  
El Conseller d'Administració Pública,   
JOAQUIM AZAGRA ROS  
ANNEX  
ESTATUTS DEL CONSELL DE COL·LEGIS OFICIALS D'APARELLADORS I ARQUITECTES TECNICS DE LA COMUNITAT VALENCIANA  
D'acord amb l?establert en l'article 31.22 de l?Estatut d?autonomia de la Comunitat Valenciana, aprovat per la Llei Orgànica 5/1982, d?1 de juliol, on es reconeixen com a competència exclusiva de la Generalitat Valenciana els Col·legis Professionals i l?exercici de les professions titulades amb referència als articles 36 i 139 de la Constitució Espanyola, els Col·legis Oficials d'Aparelladors i Arquitectes Tècnics d'Alacant, Castelló i València es constitueïxen en Consell de Col·legis Oficials d'Aparelladors i Arquitectes Tècnics de la Comunitat Valenciana, d'acord amb els presents Estatuts.  
TITOL I Del Consell  
Article primer  
El Consell de Col·legis Oficials d'Aparelladors i Arquitectes Tècnics de la Comunitat Valenciana és una Corporació de Dret Públic, que es configura com l?organisme representatiu i coordinador superior de la professió en el territori de la Comunitat Valenciana, i que fixa la seu en la ciutat on s'ubique la representació política i administrativa de la Comunitat Valenciana, que en l'actualitat és València, amb domicili en l'Avinguda Marqués de Sotelo, 1, 3r, B.  
El Consell queda sotmés a la vigent Llei de Col·legis Professionals.  
Article segon  
La finalitat essencial del Consell és l?ordenació de l?exercici de la professió, la representació exclusiva d'aquesta i la defensa dels interessos professionals en l?àmbit de la Comunitat Valenciana, i la representació en els òrgans estatals, en funció dels interessos professionals d'ordre territorial que representa, sense perjudici de la legislació vigent al respecte.  
Article tercer  
Són funcions del Consell:  
1. Les funcions atribuïdes als Col·legis a títol individual, sempre que el seu àmbit d'aplicació siga el territori de la Comunitat Autònoma en el seu conjunt o repercutesquen específicament en l'interès professional del col·lectiu col·legial establert en aquella, i sempre que no s'oposen a qüestions de política professional general definides pel Consell General.  
2. Elaborar els Estatuts Particulars que regulen, provisionalment, el règim de funcionament conjunt dels Col·legis com a Consell, fins que es dispose d'uns nous Estatuts Generals aprovats de forma legal.  
3. Aprovar els Estatuts Particulars dels Col·legis establerts en la Comunitat Autònoma i visar els seus Reglaments de Règim Interior, sempre que no vulneren l?establert en els Estatuts Generals promulgats per Reial Decret 1471/1977, de 13 de maig i Reial Decret 497/1983, de 16 de febrer, avui en vigor, ni allò disposat en l'actual Llei de Col·legis Professionals.  
4. Dirimir els conflictes que puguen suscitar-se entre els propis Col·legis del Consell.  
5. Adoptar les mesures necessàries perquè els Col·legis complesquen les resolucions conjuntes d'aquests, i vetlar per l'aplicació de les adoptades en l?àmbit de la seua competència pel Consell General.  
6. Exercir la funció disciplinària sobre els membres de les Juntes de Govern dels Col·legis.  
7. Aprovar el seu pressupost, regulant i fixant equitativament les aportacions dels Col·legis al Consell de la Comunitat Valenciana.  
8. Informar qualsevol projecte de legislació sobre Col·legis Professionals que es tramite davant del Consell de la Generalitat Valenciana.  
9. Informar la normativa de caràcter fiscal que es tramite davant del Consell de la Generalitat Valenciana, o per les Autoritats Locals del territori, que afecten concretament i directa a la professió d'Aparellador i Arquitecte Tècnic, en els termes establerts en l'article 130 punt 4 de la Llei de Procediment Administratiu.  
10. Organitzar en el territori de la Comunitat Autònoma Institucions i serveis d'assistència i previsió, col·laborant amb els òrgans legislatius i de govern de la Comunitat per a l'aplicació als col·legiats del sistema de seguretat social més adequats.  
11. Tractar d'aconseguir un major nivell d'ocupació dels col·legiats, recaptant la col·laboració de l'Administraciò en la mesura que resulte nesessària.  
12. Adoptar les mesures nesessàries per a completar provisionalment, amb els col·legiats més antics, les Juntes de Govern dels Col·legis del Consell, quan es produesquen les vacants de més de la meitat dels seus càrrecs. La Junta Provisional així constituïda exercirà les funcions fins que prenguen possessió els designats en virtut d'eleccions extraordinàries que es celebraran conforme a les disposicions estatutàries.  
13. Vetlar perquè es complesquen puntualment les condicions exigides per les Lleis i els Estatuts per a la presentació i proclamació de candidats per als càrrecs de les Juntes de Govern dels Col·legis del Consell.  
14. Atendre les peticions i suggeriments del seus col·legiats.  
15. La promoció d'estudis, treballs i publicacions, a fi d'adequar la professió d'Aparellador i Arquitecte Tècnic a les característiques i necessitats de la Comunitat Valenciana.  
16. La coordinació de les necessitats professionals amb les pròpies de l?Escola Universitària d'Arquitectura Tècnica.  
17. Les altres funcions que les lleis determinen.  
18. En tot allò no contemplat per aquests Estatuts hom s'atendrà al que disposen els Estatuts Generals del Consell General de Col·legis Oficials d'Aparelladors i Arquitectes Tècnics.  
TITOL II Organs del Consell  
Article quart  
Els òrgans de govern i gestió del Consell de Col·legis Oficials d'Aparelladors i Arquitectes Tècnics de la Comunitat Valenciana seran els següents:  
a) La Junta de Govern.  
b) La Junta Executiva.  
Article cinqué  
La Junta de Govern és l'òrgan superior de govern i representació de tots els Col·legis; estarà composta pel President i Secretari d'aquest; en formaran part, com a membres nats, els Presidents de cada Col·legi i un nombre de representants de cada una de les Juntes de Govern que aquestes designaren dels Col·legis de la Comunitat Valenciana, igual al que resulte del següent barem:  
A. De 100 a 299 col·legiats residents: 2 representants.  
B. De 300 a 599 col·legiats residents: 3 representants.  
C. De 600 a 999 col·legiats residents: 4 representants.  
D. De 1.000 a 2.000 col·legiats residents: 5 representants.  
E. Més de 2.000 col·legiats residents: 6 representants.  
Els acords adoptats per la Junta de Govern, de conformitat amb les seues atribucions, seran obligatoris per a tots els Col·legis i el seus membres. Seran recollits en acta, amb expressió de la votació produïda, i se n'emetrà la certificació corresponent, a la qual se li donarà la difusió escaient.  
Les normes concretes de votació, procediment d'execució d'acords, autentificació, expedició de documents i valor de les certificacions seran establertes pel Reglament de Règim Interior del Consell.  
Article sisé  
La Junta Executiva és l'òrgan executiu dels acords del Consell, gestió i administració d'aquest.  
La Junta Executiva estarà composta pel President, Secretari del Consell, com a membres nats, i tres membres més, un per cada Col·legi; seran designats per les respectives Juntes de Govern d'aquests, entre els que ostenten càrrecs en aquestes i que siguen membres de la Junta de Govern del Consell.  
Article seté  
La Junta Executiva elegirà entre els seus components un Vocal Econòmic, un Vice-president i un Vice-secretari.  
Article vuité  
Al President correspon la representació del Consell i la professió davant les Autoritats i Organismes públics i privats, convocar i presidir les reunions de la Junta de Govern i de la Junta Executiva, adoptar aquelles mesures que, si no estan atribuïdes a altres òrgans del Consell, siguen nesessàries per al compliment dels seus fins, donant compte a la Junta de Govern perquè les sancione, així com representar al Consell davant els Tribunals de la Jurisdicció Ordinària i ordenar els pagaments.  
Article nové  
Correspon al Secretari redactar i firmar les actes de les reunions que celebre la Junta de Govern i la Junta Executiva, i sotmetre dites actes a la firma del President. Igualment tindrà al seu càrrec l?organització i funcionament de la Secretaria, adoptant les garanties precises, sota la seua responsabilitat, per a la custòdia i salvaguarda de la documentació del Consell.  
Així mateix actuarà com a cap de personal.  
Article deu  
El Vocal d'Assumptes Econòmics s'encarregarà dels temes econòmics; amb aquesta finalitat ordenarà la comptabilitat del Consell, recollint i ordenant les escriptures i documents que referents al patrimoni: dur el compte i la raó en els llibres oficials dels cobraments i pagaments, estenent i lliurant les lliurances que sotmetrà a l'ordre de pagament i al vist-i-plau del President, si s'escau, els documents justificatius del moviment de diners del Consell; la custòdia i la distribució de fons, efectuant a través de la caixa de cobraments i pagaments ordenats pel President, agafant les còpies precises per a la salvaguarda dels diners i béns del Consell.  
Article onze  
Correspon al Vice-president i al Vice-secretari, substituir al President i al Secretari, respectivament, en els casos d'absència, vacant o malaltia.  
Article dotze  
Són funcions de la Junta de Govern les següents:  
a) Resoldre els conflictes que puguen suscitar-se entre els Col·legis del seu àmbit.  
b) Aprovar els seus Estatuts i Reglaments Interns de Funcionament.  
c) Visar els Estatuts i Reglaments dels Col·legis, adequant-los a aquests Estatuts.  
d) Resoldre en l?àmbit de la seua competència, i en última instància per via col·legial, tots els recursos que puguen suscitar-se.  
e) Fixar les aportacions econòmiques per a finançar els seus pressuposts i altres obligacions, establint les aportacions a altres Institucions.  
f) Examinar i aprovar, si s'escau, la memòria, programa d'actuació, liquidació de comptes i pressupost anual del Consell.  
g) En general totes aquelles finalitats enumerades en l'article tercer i no atribuïdes especialment al permanent perfeccionament de les normes de l?exercici professional.  
h) Crear i dissoldre les Comissions.  
i) Fer totes les gestions que calguen per a un prestigi més gran de la professió.  
Article tretze  
Són funcions de la Junta Executiva:  
a) Vetlar per l?execució dels acords de la Junta de Govern del Consell.  
b) Fixar l?ordre del dia de les reunions de la Junta de Govern del Consell.  
c) Examinar totes aquelles qüestions no atribuïdes específicament a la Junta de Govern, al seu President o als mateixos Col·legis, i elevar les propostes a la Junta de Govern del Consell.  
d) Aquelles que li siguen delegades per la Junta de Govern.  
Article catorze  
Les designacions de membres de la Junta de Govern i la Junta executiva es realitzaran posteriorment a les eleccions de les Juntes de Govern dels Col·legis, i en un termini no superior a trenta dies des de la presa de possessió d'aquestes Juntes.  
Article quinze  
Els càrrecs de Junta de Govern i Junta Executiva seran renovats cada quatre anys. En cas de vacants per renúncia o dimissió dels càrrecs, no electes, serà la Junta de Govern del Col·legi al qual pertanya l'esmentada vacant la que designe el seu substitut.  
En cas d'impossibilitat d'assistència d'algun component no electe de la Junta de Govern i/o de la Junta Executiva, podrà ser substituït, provisionalment, per un altre que designe la Junta de Govern del seu Col·legi d'entre els seus membres.  
Article setze  
En la Junta de Govern i Junta Executiva tots els membres tindran veu i vot.  
Article disset  
La Junta de Govern es reunirà, com a mínim, dues vegades a l'any; una d'aquestes per a examinar i aprovar el pressupost del pròxim exercici, l'altra per a l'aprovació de la memòria d'activitats de l?exercici anterior i liquidació del pressupost, celebrant-se en el quart i primer trimestre respectivament.  
També podran convocar-se reunions extraordinàries quan així ho estimen dos membres de la Junta Executiva o sis membres de la Junta de Govern.  
Els acords seran aprovats com a mínim amb el vot favorable dels dos terços dels assistents.  
Article divuit  
La Junta Executiva es reunirà cada dos mesos, mitjançant convocatòria del President, podent-se reunir de manera extraordinària a petició de dos dels seus membres.  
TITOL III Del règim econòmic  
Article dinou  
Els fons del Consell estaran integrats:  
a) Pels béns i els drets que constitueixen el seu patrimoni.  
b) Per les quantitats que reglamentàriament hagen d'aportar els distints Col·legis.  
c) Pels béns o drets que a qualsevol títol reba.  
Article vint  
Les quantitats que cada Col·legi haurà d'aportar al Consell de Col·legis Oficials d'Aparelladors i Arquitectes Tècnics de la Comunitat Valenciana es determinaran en el Reglament de Règim Interior d'aquest, prenent com a base els ingressos que obtinga cada Col·legi en virtut del descompte col·legial per treballs professionals i el número de col·legiats de cada Col·legi, aplicant els coeficients correctors escaients, perquè la distribució resulte el més equitativa possible.  
TITOL IV Normes electorals  
Article vint-i-u  
Per als càrrecs de President i Secretari seran elegibles tots els col·legiats que pertanyen a qualsevol dels Col·legis que componguen o puguen constituir-se a la Comunitat Valenciana, que es presenten prèviament per a tals càrrecs i que figuren col·legiats, com a mínim tres anys, havent de comptar tal candidatura, com a mínim, amb les firmes de quinze membres dels citats Col·legis. Seran elegits per la Junta de Govern en sessió extraordinària, convocada a l?efecte, en votació secreta, per majoria absoluta de tots els seus components i no s'admetran vots per delegació.  
Els càrrecs de President i Secretari del Consell són incompatibles amb el de ser membre de les Juntes de Govern dels Col·legis; igualment amb els càrrecs a nivell estatal, dins de l?organització col·legial i mutualitats d'aquesta, tret que per disposició estatutària d'aquestes, dits càrrecs siguen membres d'aquestes, açò no obstant, excepcionalment, la Junta de Govern, ateses les raons concretes del supòsit, podrà autoritzar l'assumpció de funcions en càrrecs representatius, a nivell estatal, de l?organització col·legial.  
Article vint-i-dos  
Per a ser candidat serà necessària la presentació al menys per quinze col·legiats, efectuada per escrit dirigit a la Junta de Govern, amb una antelació superior a 15 dies hàbils a la celebreció de l?elecció.  
Així mateix els interessats hauran d'acceptar la candidatura, en escrit dirigit al President del Consell, almenys amb set dies d'antelació a la data fixada per a l?elecció.  
Quan el candidat ostente càrrec en la Junta de Govern del Consell, haurà de renunciar-hi en el moment de signar l'acceptació; igualment renunciarà al càrrec que ostente en la Junta de Govern del Col·legi en el supòsit que fóra elegit.  
DISPOSICIO TRANSITORIA  
Atenent la reforma dels Estatuts i amb la finalitat de adequar la composició dels seus òrgans de govern al nou text, en el termini d'un mes, a comptar des de l'aprovació de la reforma pel Consell de la Generalitat Valenciana i la publicació en el Diari Oficial de la Generalitat Valenciana, es convocaran eleccions per a la provisió dels càrrecs corresponents, per a cobrir el termini que reste fins a l?elecció periòdica prevista en l'article quinze dels Estatuts.